als_Latn bos_Latn ron_Latn
TIRANE- Gjykata e Larte ka rrezuar masen e sigurise per ish guvernatorin e Bankes se Shqiperise, Ardian Fullani, duke e lene ate gjate kohes se hetimit per ceshtjen, vetem me detyrim paraqitje.
Ne seancen e sotme te rekursit ne Gjykate, trupi gjyqesor ka vleresuar te drejte kerkesen e mbrojtjes per rrezimine mases se sigurise nga arrest shtepie, ne detyrim per paraqitje.
Keshtu, sipas mases se vendosur sot, Fullani duhet te paraqitet te henen e pare te cdo muaji ne Prokurori, nderkohe qe vijojne hetimet per ceshtjen.
Maks Haxhia, avokati mbrojtes i Fullanit, deklaroi pas seances se nuk pritej vendim tjeter pervec atij qe u dha nga Gjykata e Larte. “Nuk mund te prisnim vendim tjeter pervec ketij, une kam thene se na ka lene shijen e hidhur qe procesi nuk ka qene i ndershem per procedurat. Ne jemi ne pritje te vazhdimit te procesit, te perballemi me drejtesine dhe kemi bindjen se do te marrim ate qe na takon”- tha Haxhia.
Fullani ndodhej ne masen e sigurimit personal ”arrest shtepiak” per akuzen e “shperdorimit te detyres”, procedim i nisur pas vjedhjes se 713 milione lekeve ne thesar.
Relator ne gjykimin e kerkeses se Fullanit ishte gjyqtari Edmond Islamaj. Kolegji penal do te kete perpara edhe rekursin e Prokurorise, ku kerkohet kthimi ne qeli i ishguvernatorit.
Prokuroria pretendon se Fullani eshte person me rrezikshmeri shoqerore dhe se ai mund te demtoje provat.
als_Latn als_Latn als_Latn als_Latn als_Latn als_Latn als_Latn